Document ID: 31984D0371

Komisijos sprendimas
1984 m. liepos 3 d.
nustatantis Direktyvos 64/433/EEB 5 straipsnio a punkte nurodyto ypatingo šviežios mėsos ženklinimo ypatybes
(84/371/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [1], su paskutiniais pakeitimais, padarytais Direktyva 83/90/EEB [2], ypač į jos 5 straipsnio a punktą,
kadangi Direktyvos 64/433/EEB 5 straipsnio a punkte numatyta, kad kai kurių kategorijų mėsą galima siųsti iš vienos valstybės narės teritorijos į kitos valstybės narės teritoriją tik tuomet, jei mėsą numatoma apdoroti vienu iš Tarybos direktyvoje 77/99/EEB [3] numatytų būdų ir jei ji paženklinta ypatingu ženklu;
kadangi būtina patvirtinti ženklą, kurį būtų galima lengvai atpažinti ir kuris užtikrintų, kad mėsą bus galima diferencijuoti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvos 64/433/EEB 5 straipsnio a punkte nurodytas ženklas apibrėžiamas priede.
2 straipsnis
Šis sprendimas skirtas valstybėms narėms.
Priimta Briuselyje, 1984 m. liepos 3 d.

Labels: 7
3
17